b'\n_START_ARTICLE_\nPtolemaj VII. Neos Filopator\n_START_SECTION_\nIdentiteta\n_START_PARAGRAPH_\nIdentiteta Ptolemaja VII. ni jasna. Po eni od rekonstrukcij je bil sin Ptolemaja VI. Filometorja in Kleopatre II. in je vladal nekaj \xc4\x8dasa leta 145 pr. n. \xc5\xa1t. skupaj s svojim o\xc4\x8detom, potem pa ga je umoril stric Ptolemaj VIII. Everget, ki ga je nasledil. Po drugi rekonstrukciji je bil istoveten s Ptolemajem Memfitom, sinom Ptolemaja VIII. in Kleopatre II., katerega je okoli leta 132/131 pr. n. \xc5\xa1t.  umoril o\xc4\x8de, ko je Kleopatra II. posku\xc5\xa1ala odstaviti Evergeta in za vladarja razglasiti svojega sina. Tretji ka\xc5\xbeejo na \xc5\xa1tevilne nepomembne sovladarje z imenom Ptolemaj, ki je bilo v dinastiji tradicionalno. _NEWLINE_\xc5\xa0tevil\xc4\x8denje Ptolemajcev v\xc4\x8dasih odstopa od dogovorjenega. Ptolemaj VIII. Everget se najpogosteje omenja kot Ptolemaj VIII., v\xc4\x8dasih pa kot Ptolemaj VII. z mladoletnim kraljem Ptolemajem Memfitom.  Ptolemaj VII. je v nekaterih starej\xc5\xa1ih virih povsem izpu\xc5\xa1\xc4\x8den, zato je \xc5\xa1tevilo Ptolemajcev za enega manj\xc5\xa1e. Cezarion je zato Ptolemaj XIV. in ne XV. \xc5\xa0tevil\xc4\x8denje nima na vzdevke nobenega vpliva.'